**Informativna priloga: Opis dokazil ob vlogi za 12. JR za podukrep 4.1**

|  |  |
| --- | --- |
|  | **Izjava upravičenca o že dodeljenih javnih sredstvih za iste upravičene stroške** |
| **Uredba:** 94. člen Uredbe o izvajanju ukrepa naložbe v osnovna sredstva ter podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17-popr., 19/18, 82/18 in 89/2020; v nadaljnjem besedilu: Uredba).  **Za koga velja**: za vse upravičence. | |

Vsi upravičenci morajo priložiti skenogram izpolnjene priloge »Izjava upravičenca o že dodeljenih javnih sredstvih za iste upravičene stroške«, katerega vsebina se mora nanašati na že dodeljena javna sredstva za stroške, ki jih vlagatelj uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogi »Izjava upravičenca o že dodeljenih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora vlogi na javni razpis priložiti skenogram izpolnjene priloge:

- »Izjava upravičenca o že dodeljenih javnih sredstvih za iste upravičene stroške«, kjer mora navesti institucijo, datum prejetja in višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Začetek izvajanja naložbe** |
| **Uredba:** 25. točka prvega odstavka 100. člena Uredbe.  **Za koga velja**: za upravičence, ki so začeli z izvajanjem naložbe pred vložitvijo vloge na javni razpis. | |

Če upravičenec še ni začel z izvajanjem naložbe pred oddajo vloge na javni razpis, v vlogi na javni razpis poda izjavo, da pred oddajo vloge ni začel z izvajanjem naložbe.

Če je upravičenec že začel z izvajanjem naložbe pred oddajo vloge na javni razpis, k vlogi na javni razpis v elektronski obliki priloži:

- popis del in stroškov, ki se nanašajo na celotno naložbo,

- popis del in stroškov, s katerimi se prijavlja na javni razpis.

Stroški, nastali pred datumom izdaje odločbe UVHVVR niso upravičeni do sofinanciranja.

Upravičenec priloži popis del in stroškov, ki se nanaša na za celotno naložbo in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* sadilni material,
* razčlenitev dela (strojne-ročne ure, koliko ur za posamezno delo)
* vrednost brez DDV in
* vrednost z DDV.

Upravičenec priloži ločen popis del in stroškov, s katerimi se prijavlja na javni razpis in mora vsebovati vsaj naslednje podatke:

* vrsta dela in stroška,
* enota mere,
* količina, obseg del,
* vrednost brez DDV in
* vrednost z DDV.

Popis del in stroškov mora biti izdelan po posameznih vrstah nasadov, legah, sortah, gostoti sajenja in naslednjih skupinah stroškov:

- priprava zemljišča;

- ograja, opora (prva postavitev oziroma obnova žičnice v primeru hmeljišč);

- sajenje;

- oskrba po letih izvedenih del.

|  |  |
| --- | --- |
|  | **Izjava o finančni pokritosti** |
| **Uredba:** 11. točka prvega odstavka 100. člena ter 101. člen Uredbe.  **Za koga velja**: za tiste, ki vlagajo vlogo za naložbo nad 200.000 eurov skupne priznane vrednosti. | |

Upravičenec, ki vlaga vlogo za naložbo nad 200.000 eurov skupne priznane vrednosti (je celotna vrednost naložbe brez davka na dodano vrednost), mora k vlogi na javni razpis priložiti skenogram »Izjave o finančni pokritosti« (vzorec spodaj). »Izjavo o finančni pokritosti« podpiše banka ali druga finančna institucija, ki ima dovoljenje Banke Slovenije za opravljanje finančnih storitev, da je upravičenec finančno sposoben izpeljati načrtovane naložbe (ne velja za javne zavode).

Če upravičenec kandidira za pridobitev sredstev samo za del naložbe, mora biti iz priložene izjave banke razvidna zaprtost finančne konstrukcije za celotne upravičene stroške naložbe.

Iz priloženih dokumentov naj bo razviden prikaz finančnih virov za naložbo tako, da je vsota vseh sredstev v izjavi enaka vrednosti naložbe (brez DDV). V primeru neskladnosti podatkov o finančnih virih je potrebno priložiti utemeljitev.

*VZOREC IZJAVE BANKE:*

Številka: \_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O FINANČNI POKRITOSTI**

Banka ali druga finančna institucija, ki ima dovoljenje Banke Slovenije za opravljanje finančnih storitev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: banka) izjavlja, da je seznanjena z namero investitorja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: upravičenec),

* da se bo prijavil na 12. javni razpis za podukrep 4.1 Podpora za naložbe v kmetijska gospodarstva za leto 2020, objavljen v Uradnem listu RS št. \_\_\_\_\_\_\_\_ z dne \_\_\_\_\_\_\_\_ 2020,
* da gre za upravičenčevo naložbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: naložba), katere skupna priznana vrednost znaša \_\_\_\_\_\_\_\_\_\_\_\_\_\_\_\_\_\_EUR brez DDV.

V skladu z razpisnimi pogoji, mora upravičenec svoji vlogi na javni razpis predložiti tudi izjavo o finančni pokritosti naložbe, iz katere je razvidno, da so v celoti zagotovljena sredstva za zaprtje finančne konstrukcije v višini skupne priznane vrednosti naložbe.

V zvezi s tem banka

**i z j a v l j a, 1**

* da je upravičenca pripravljena dolgoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da je upravičenca pripravljena kratkoročno kreditirati, največ do višine \_\_\_\_\_\_\_\_\_\_\_\_\_, pod pogoji, ki veljajo za tovrstne kredite, in v skladu s poslovno politiko banke ter pod pogojem, da se v času obravnave konkretnega zahtevka ne bo finančni položaj upravičenca bistveno poslabšal;
* da ima upravičenec na dan \_\_\_\_\_\_\_\_\_\_\_\_\_ pri banki sklenjeno pogodbo o depozitu2: \_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_, na podlagi katere so sredstva v višini \_\_\_\_\_\_\_\_\_\_\_\_\_ EUR pri banki vezana do dne\_\_\_\_\_\_\_\_\_\_\_\_\_, ter da so po navedbah upravičenca ta sredstva namenjena za financiranje projekta;
* da ima upravičenec na poslovnem računu pri banki št. \_\_\_\_\_\_\_\_\_\_\_\_\_ sredstva v višini \_\_\_\_\_\_\_\_\_\_\_\_\_ EUR, katera so po navedbah upravičenca namenjena za financiranje projekta (priloga k tej izjavi je kopija računa 3);
* drugo \_\_\_\_\_\_\_\_\_\_\_\_\_

Podana izjava je bila izdana na zahtevo upravičenca, kateri resničnost in točnost svojih navedb potrjuje s podpisom tega dokumenta. Izjava se lahko uporabi le za namen udeležbe na navedenem razpisu in velja do vključno **4** \_\_\_\_\_\_\_\_\_\_\_\_\_.

Banka

(naziv in podpis pooblaščenih oseb)

žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Izbrati eno ali več možnosti, kar velja v obravnavanem primeru.

2 V primeru, da je depozitov več, se navedejo vsi depoziti. V primeru, da so depoziti v različnih valutah, se to navede in informativno prikaže tudi protivrednost v EUR.

3 Priloži sefotokopija prve strani in tiste strani računa, ki izkazuje finančno stanje ob podpisu izjave.

4 Smiselno je, da ta izjava velja do časovne točke 90 dni od datuma oddaje vloge na javni razpis.

|  |  |
| --- | --- |
|  | **Sklep sveta zavoda (v primeru, ko je upravičenec javni zavod)** |
| **Uredba:** 11. točka prvega odstavka 100. člena ter prvi in četrti odstavek 101. člena Uredbe.  **Za koga velja**: za upravičence, ki so javni zavodi in vlagajo vlogo za naložbo nad 200.000 eurov skupne priznane vrednosti. | |

Vlagatelj, ki je javni zavod in vlaga vlogo za naložbo nad 200.000 eurov skupne priznane vrednosti, mora k vlogi na javni razpis priložiti skenogram sklepa sveta zavoda, s katerim je bil potrjen finančni načrt in program dela javnega zavoda za leto 2020, iz katerega mora biti razvidna rezervacija finančnih sredstev za namen izvedbe naložbe, za katero se je javni zavod prijavil na javni razpis.

|  |  |
| --- | --- |
|  | **Poslovni načrt** |
| **Uredba:** 4., 5., 12., 13. in 14. točka 10. člena Uredbe.  **Za koga velja**: za vse vlagatelje. | |

Vsi upravičenci morajo k vlogi na javni razpis priložiti poslovni načrt v elektronski obliki. Poslovni načrt mora vsebovati sestavine iz poglavja IX priloge 4 Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014-2020 (Uradni list RS, št. 104/15, 32/16, 66/16, 14/17, 38/17, 40/17-popr., 19/18, 82/18 in 89/20) in mora biti izdelan za ekonomsko dobo naložbe, vendar najmanj do 31. decembra 2028.

|  |  |
| --- | --- |
|  | **Računovodski izkazi** |
| **Uredba:** 13., točka 10. člena Uredbe.  **Za koga velja**: za tiste upravičence, ki vodijo knjigovodstvo po dejanskih prihodkih in niso vpisani v PRS. | |

Upravičenci, ki ob predložitvi vloge vodijo knjigovodstvo po dejanskih prihodkih in niso vpisani v Poslovni register Slovenije (PRS), vlogi na javni razpis priložijo kopijo Bilance stanja na dan 31.12.2019 in kopijo Bilance uspeha za obdobje od 1.1. do 31.12.2019, potrjene s strani Finančne uprave Republike Slovenije.

|  |  |
| --- | --- |
|  | **Naložba je poseg v okolje** |
| **Uredba:** Sedmi odstavek 100. člena Uredbe.  **Za koga velja**: za upravičence, ki vlagajo vlogo za naložbo, ki je poseg v okolje glede na Prilogo 1 Vrste posegov v okolje iz Uredbe o posegih v okolje, za katere je treba izvesti presojo vplivov na okolje (Ur. l. RS, št. 51/14, 57/15 in 26/17, v nadaljnjem besedili Priloga 1) in za prijavljeno naložbo ni bila potrebna pridobitev novega gradbenega dovoljenja. | |

Če je naložba poseg v okolje glede na Prilogo 1, se vlogi na javni razpis priloži enega od spodnjih dokumentov.

Upravičenci morajo k vlogi:

* priložiti skenogram:
  + okoljevarstvenega soglasja ali
  + sklepa, da postopek presoje vplivov na okolje ni potreben **ali**
* v aplikacijo za elektronsko oddajo vloge vnesti naslednje podatke:
  + vrsta dokumenta, ki ga je izdal ARSO,
  + datum izdaje dokumenta,
  + št. dokumenta **ali**
* v aplikacijo za elektronsko oddajo vloge označiti, da je bila posredovana zahteva za začetek postopka na ARSO.

|  |  |
| --- | --- |
|  | **Obseg dela na kmetiji** |
| **Uredba:** 3. točka 2. člena ter 16. in 20. točka 10. Člena.  **Za koga velja**: za upravičence, ki so fizične osebe, razen samostojnih podjetnikov posameznikov. | |

Če je upravičenec fizična oseba razen s.p. in izkazuje izpolnjevanje pogoja iz. 16. in 20. točke 10. člena Uredbe na podlagi zaposlitve osebe na kmetiji ali statusa dijaka ali študenta mora k vlogi na javni razpis priložiti:

* skenogram pogodbe o zaposlitvi za osebo, ki je za polni delovni čas ali za krajši delovni čas zaposlena na kmetiji, oziroma

skenogram potrdila o vpisu za osebo, ki je član kmetije in je študent/študentka ali dijak/dijakinja.

|  |  |
| --- | --- |
|  | **Končana izobrazba** |
| **Uredba:** prva alineja 2. točke tretjega odstavka 25. člena (merila za izbor vlog) ter druga alineja drugega odstavka 6. člena Uredbe.  **Za koga velja**: za upravičence, ki so fizične osebe, razen samostojnih podjetnikov posameznikov (merila za izbor vlog) ter tudi za odgovorne osebe vlagateljev, ki so s.p. in pravne osebe ter uveljavljajo podporo za mlade kmete. | |

Če upravičenec uveljavlja merilo »Končana izobrazba« mora vlogi na javni razpis priložiti:

* skenogram dokazila o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
  + datum izdaje
  + številka dokumenta
  + izobraževalna ustanova, ki je dokument izdala.

Če je upravičenec fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji, nosilca dejavnosti samostojnega podjetnika posameznika oziroma odgovorno osebo pravne osebe.

|  |  |
| --- | --- |
|  | **Lastništvo vseh nepremičnin vlagatelja** |
| **Uredba:** četrti odstavek 6. člena Uredbe.  **Za koga velja**: za vlagatelje, ki so pravne osebe ter uveljavljajo podporo za mlade kmete. | | |

Za mladega kmeta se šteje tudi pravna oseba, ki je nosilec kmetijskega gospodarstva in izključni lastnik vseh nepremičnin, ki sestavljajo kmetijsko gospodarstvo.

Vlagatelj priloži:

* skenogram zemljiškoknjižnega izpisa, ki ni starejši od 30 dni ali
* skenogram potrdila o vložitvi predloga za vpis lastninske pravice v zemljiško knjigo, glede na datum vložitve vloge na javni razpis ali
* v aplikacijo za elektronsko oddajo vloge vnesti naslednje podatke o stanju v zemljiški knjigi za vse nepremičnine, ki so v vaši lasti:
  + okrajno sodišče,
  + številka kmetijsko zemljiškega izpisa,
  + številka katastrske občine,
  + številka parcele.

|  |  |
| --- | --- |
|  | **Izjava o pridobljenih delovnih izkušnjah iz kmetijske dejavnosti na kmetijskem gospodarstvu** |
| **Uredba:** drugi in četrti odstavek 6. člena Uredbe.  **Za koga velja**: za upravičence, ki so mladi kmetje. | |

Vlagatelj, ki je mladi kmet vlogi na javni razpis priloži skenogram izpolnjene priloge »Izjava o pridobljenih delovnih izkušnjah iz kmetijske dejavnosti na kmetijskem gospodarstvu«.

|  |  |
| --- | --- |
|  | **Nadzor mladega kmeta nad pravno osebo** |
| **Uredba:** peti odstavek 6. člena Uredbe.  **Za koga velja**: za upravičenca, ki je pravna oseba. | |

Mladi kmet izpolnjuje pogoj nadzora nad pravno osebo, če je v obdobju petih let pred vložitvijo vloge na javni razpis prvič postal član poslovodstva in ima v tem obdobju vsaj 50 odstotkov glasovalnih pravic v tej pravni osebi.

Vlagatelj priloži:

* skenogram statuta pravne osebe ali
* skenogram družbene pogodbe ali
* skenogram drugega ustanovitvenega akta.

|  |  |
| --- | --- |
|  | **Odločba o statusu invalidne osebe** |
| **Uredba:** četrta alineja 1. točke tretjega odstavka 25. člena Uredbe (merila za izbor vlog).  **Za koga velja**: za upravičenca ali člana njegove kmetije, ki uveljavlja dodatno število točk iz naslova obsega dela na kmetiji. | |

Odločba o statusu invalidne osebe:

* mora biti veljavna;
* mora biti pravnomočno (potrjeno z žigom pravnomočnosti);
* se mora glasiti na upravičenca ali člana njegove kmetije.

Upravičenci morajo k vlogi:

* priložiti skenogram odločbe o statusu invalidne osebe ali
* v aplikacijo za elektronsko oddajo vloge vnesti naslednje podatke o izdani odločbi:
* datum izdaje odločbe o statusu invalidne osebe;
* št. dokumenta;
* organ, ki je izdal dokument;
* datum pravnomočnosti.

|  |  |
| --- | --- |
|  | **Certifikat ali odločba za proizvode iz shem kakovosti oziroma odločba o oceni vina** |
| **Uredba:** prva alineja 4.točke tretjega odstavka in prva alineja 4. točke četrtega odstavka 25. člena Uredbe (merila za izbor vlog).  **Za koga velja**: za kmetijsko gospodarstvo vlagatelja oziroma za vlagatelja, ki uveljavlja to merilo za izbor vlog. | |

Če upravičenec uveljavlja višjo stopnjo podpore za naložbe v pridelavo ekoloških proizvodov ali uveljavlja merilo vključenost v sheme kakovosti, mora k vlogi na javni razpis priložiti:

- skenogram certifikata ali odločbe za proizvode iz shem kakovosti oziroma odločbo o oceni vina ali

- v aplikacijo za elektronsko oddajo vloge vnesti naslednje podatke o certifikatu ali odločbi za proizvode iz shem kakovosti oziroma odločbo o oceni vina:

* + datum izdaje dokumenta,
  + št. dokumenta,
  + vrsta certifikata ali odločbe,
  + izdajatelj.

|  |  |
| --- | --- |
|  | **Potrdilo o članstvu v zadrugi** |
| **Uredba:** 5.točka tretjega odstavka in 5. točka četrtega odstavka 25. člena Uredbe (merila za izbor vlog).  **Za koga velja**: za vse upravičence, ki so fizične osebe, razen s.p. posameznikov in uveljavljajo dodatne točke iz naslova horizontalnega in vertikalnega povezovanja. | |

Vlogi se lahko priloži:

- skenogram potrdila o članstvu v zadrugi v letu 2019 ali

- skenogram potrjenega seznama članov zadruge za leto 2019.

|  |  |
| --- | --- |
|  | **Potrdilo o članstvu v branžni ali medbranžni organizaciji ali zadružni zvezi** |
| **Uredba:** 5. točka tretjega odstavka in 5. točka četrtega odstavka 25. člena Uredbe (merila za izbor vlog).  **Za koga velja**: za vse upravičence, ki uveljavljajo dodatne točke iz naslova horizontalnega in vertikalnega povezovanja. | |

Vlogi se priloži:

- skenogram potrdila o članstvu v branžni ali medbranžni organizaciji ali zadružni zvezi v letu 2019 ali

- skenogram potrjenega seznama članov v branžni ali medbranžni organizaciji ali zadružni zvezi zadruge za leto 2019 ali

- skenogram potrdila o članstvu v drugih oblikah proizvodnega in poslovnega sodelovanja za leto 2019 ali

- skenogram potrjenega seznama članov v drugih oblikah proizvodnega ali poslovnega sodelovanja za leto 2019 ali

- skenogram pogodbe o poslovnem sodelovanju za leto 2019.

|  |  |
| --- | --- |
|  | **Trženje ekoloških proizvodov** |
| **Uredba:** tretja alineja 4.točke tretjega odstavka in tretja alineja 4. točke četrtega odstavka 25. člena Uredbe (merila za izbor vlog).  **Za koga velja**: za upravičence, ki uveljavlja dodatne točke iz naslova trženja ekoloških proizvodov. | |

Vlogi na javni razpis se priloži skenogram pogodbe o dobavi oz. odkupu ekoloških proizvodov s strani kmetijskih zadrug, predelovalcev ali trgovcev na debelo za leto 2019.

|  |  |
| --- | --- |
|  | **Inovativnost in razvoj podjetij** |
| **Uredba:** prva alineja 2. točke četrtega odstavka 25. člena Uredbe (merila za izbor vlog).  **Za koga velja**: za vse upravičence, ki so pravne osebe in uveljavljajo dodatne točke iz naslova inovativnosti in razvoja podjetij. | |

Vlogi na javni razpis se priloži skenogram kopije pogodbe z raziskovalno skupino za vsaj 1.800 ur raziskovalnega dela oziroma se v aplikacijo za elektronsko oddajo vloge vnese številko vpisa podjetja v evidenco izvajalcev raziskovalne in razvojne dejavnosti na področju podprte dejavnosti pri Javni agenciji za raziskovalno dejavnost Republike Slovenije.

|  |  |
| --- | --- |
|  | **Načrt ureditve trajnega nasada** |
| **Uredba:** 6. točka prvega odstavka 15. člena Uredbe.  **Za koga velja**: za vse upravičence. | |

Vlogi se priloži »Načrt ureditve trajnega nasada« s tehničnimi rešitvami, popisom del ter materiala vključno z obsegom lesenih drogov pri ureditvi hmeljske žičnice ter skico nasadov na orto foto posnetku GERKa, s šrafirano površino zemljišča na kateri bo potekala naložba oziroma na izrisu digitalnega katastrskega načrta, če zemljišča niso vključena v GERK.

|  |  |
| --- | --- |
|  | **Odločba o uvedbi agromelioracije** |
| **Uredba:** 1.točka prvega odstavka 21. člena Uredbe.  **Za koga velja**: za vse vlagatelje, ki uveljavljajo podporo za postavitev oziroma obnovo hmeljišča, ki je zahtevna agromelioracija. | |

Odločba o uvedbi agromelioracije:

* mara biti veljavna;
* mora biti pravnomočno (potrjeno z žigom pravnomočnosti);
* se mora glasiti na vlagatelja.

Vlogi se priloži:

- skenogram odločbe o uvedbi agromelioracije ali

- v aplikacijo za elektronsko oddajo vloge se vnesejo naslednji podatki:

* datum izdaje odločbe o uvedbi agromelioracije;
* št. dokumenta;
* organ, ki je izdal dokument;
* datum pravnomočnosti.

|  |  |
| --- | --- |
|  | **Soglasja in dovoljenja pristojnih organov za nezahtevne agromelioracije** |
| **Uredba:** 2. točka prvega odstavka 21. člena Uredbe.  **Za koga velja**: za vse vlagatelje, ki uveljavljajo podporo za postavitev oziroma obnovo hmeljišča, ki se izvaja na območjih varovanj in omejitev po posebnih predpisih. | |

Predpisana soglasja in dovoljenja po posebnih predpisih:

* morajo biti veljavna;
* morajo biti pravnomočna (potrjeno z žigom pravnomočnosti);
* se morajo glasiti na vlagatelja.

Vlogi se priloži:

- skenogram predpisanih soglasij in dovoljenj po posebnih predpisih ali

- v aplikacijo za elektronsko oddajo vloge se vnesejo naslednji podatki:

* datum izdaje soglasja ali dovoljenja pristojnih organov po posebnih predpisih;
* št. dokumenta;
* pristojni organ, ki je izdal dokument;
* datum pravnomočnosti.

|  |  |
| --- | --- |
|  | **Odločba inšpekcije UVHVVR o nujnih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin** |
| **Uredba:** 1. točka tretjega odstavka 15. člena Uredbe.  **Za koga velja**: za vse vlagatelje. | |

Odločba inšpekcije UVHVVR o nujnih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin:

* mora biti veljavna;
* mora biti pravnomočna (potrjeno z žigom pravnomočnosti);
* se mora glasiti na vlagatelja.

Vlogi se priloži:

- skenogram odločbe inšpekcije UVHVVR o nujnih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin ali

- v aplikacijo za elektronsko oddajo vloge se vnesejo naslednji podatki:

* datum izdaje odločbe inšpekcije UVHVVR o nujnih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin;
* št. dokumenta;
* pristojni organ, ki je izdal dokument;
* datum pravnomočnosti.

|  |  |
| --- | --- |
|  | **Zapisnik pristojnega inšpektorja UVHVVR o izvedenih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin** |
| **Uredba:** 2. točka tretjega odstavka 15. člena Uredbe.  **Za koga velja**: za vse vlagatelje. | |

Zapisnik pristojnega inšpektorja UVHVVR o izvedenih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin:

* mora biti veljaven;
* mora biti parafiran s strani vlagatelja in pristojnega inšpektorja UVHVVR;
* se mora nanašati na odločbo inšpekcije UVHVVR o nujnih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin za leto 2019 in 2020.

Vlogi se priloži:

- skenogram zapisnika pristojnega inšpektorja UVHVVR o izvedenih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin ali

- v aplikacijo za elektronsko oddajo vloge se vnesejo naslednji podatki:

* datum izdaje zapisnika pristojnega inšpektorja UVHVVR o izvedenih ukrepih za preprečevanje vnosa in širjenja bolezni oziroma škodljivcev na podlagi zakona, ki ureja zdravstveno varstvo rastlin;
* št. dokumenta;
* pristojni organ, ki je izdal dokument.

|  |  |
| --- | --- |
|  | **Predračun s popisom del za napravo oziroma obnovo trajnih nasadov hmeljišč in hmeljskih žičnic** |
| **Uredba:** tretji odstavek 95. člena Uredbe.  **Za koga velja**: za vse vlagatelje. | |

Vlogi se priloži predračun s popisom del za napravo oz. obnovo trajnih nasadov hmeljišč. Pri pripravi predračuna bodite pozorni na naslednje zahteve:

Iz predračunov in popisov izvedenih del mora biti razviden podroben popis:

- materiala;

- sadilnega materiala;

- razčlenitev dela (strojne-ročne ure, koliko ur za posamezno delo).

Predračun mora biti izdelan po posameznih vrstah nasadov, legah, sortah, gostoti sajenja in naslednjih skupinah stroškov:

- priprava zemljišča;

- ograja, opora (prva postavitev oziroma obnova žičnice v primeru hmeljišč);

- sajenje;

- oskrba po letih izvedenih del.

Pripravljen mora biti tako, da ga je mogoče nedvoumno uvrstiti v objavljen seznam najvišjih priznanih investicijskih vrednosti v Seznamu upravičenih stroškov iz Priloge 2 razpisne dokumentacije.

V kolikor namerava vlagatelj izvestinavedene naložbe v lastni režiji,mora predložiti izjavo v kateri navede planirani obseg prispevka v lastni režiji v skupni finančni vrednosti ter po planiranem številu ur ročnega in strojnega dela.

|  |  |
| --- | --- |
|  | **Ponudbe za stroške ali tržno primerljive pisne ponudbe najmanj treh ponudnikov** |
| **Uredba:** 95. člen Uredbe.  **Za koga velja**: Za vse upravičence. | |

Za stroške, ki so navedeni v katalogu stroškov, mora upravičenec k vlogi na javni razpis predložiti eno ponudbo.

Ponudba za stroške mora izpolnjevati naslednje zahteve:

- na ponudbi mora biti strošek naložbe specificiran na način, da je mogoče nedvoumno ugotoviti, ali spada med stroške iz Priloge 2 razpisne dokumentacije tega javnega razpisa;

- ponudba mora biti potrjena s strani ponudnika oziroma izvajalca.

Če stroški niso določeni v katalogu stroškov, mora upravičenec k vlogi na javni razpis priložiti tržno primerljive pisne ponudbe najmanj treh ponudnikov. Pri izračunu višine upravičenih stroškov se upošteva vrednost ponudbe z najnižjo ceno.

|  |  |
| --- | --- |
|  | **Računi ali predračuni za splošne stroške** |
| **Uredba:** 98. člen Uredbe.  **Za koga velja**: Za vse upravičence, ki uveljavljajo splošne stroške. | |

Upravičenec lahko v vlogi na javni razpis uveljavlja tudi splošne stroške, ki so neposredno povezani s pripravo in izvedbo naložbe. K vlogi na javni razpis lahko priloži skenograme kopij plačanih računov z dokazili o njihovem plačilu ali predračune zanje, če ti stroški še niso nastali ob oddaji vloge na javni razpis. Računi se morajo glasiti na upravičenca.